b'\n_START_ARTICLE_\nHenry Louis Le Ch\xc3\xa2telier\n_START_SECTION_\nBiografi\n_START_PARAGRAPH_\nLe Ch\xc3\xa2telier blev f\xc3\xb8dt den 8. oktober 1850 ved den fransk-italienske gr\xc3\xa6nse af for\xc3\xa6ldrene Louis Le Ch\xc3\xa2telier og Louise Durand. Det er en almindelig antagelse at Le Ch\xc3\xa2telier var fransk pga. det franskklingende navn, men hans mor var italiener. Hans far var en meget indflydelsesrig person i den franske industri. Han spillede en vigtig rolle i tilblivelsen af den franske aluminiumindustri, introduktionen af Siemens\' regenerative smelteovn i jern- og metalindustrien, samt v\xc3\xa6ksten i togtransporten. Le Ch\xc3\xa2teliers far havde stor indflydelse p\xc3\xa5 hans karrierevalg._NEWLINE_Le Ch\xc3\xa2telier havde \xc3\xa9n s\xc3\xb8ster (Marie) og fire yngre br\xc3\xb8dre (Louis, Alfred, George og Andr\xc3\xa9). Hans mor var meget streng katolik og opdragede sine b\xc3\xb8rn meget regelret og stramt. Henry beskrev med egne ord det s\xc3\xa5dan "Jeg var tilpasset til en meget streng disciplin. Det var vigtigt at v\xc3\xa5gne til tiden om morgen, v\xc3\xa6re forberedt p\xc3\xa5 egne opgaver og pligter, spise hvad der var p\xc3\xa5 tallerkenen osv. Hele mit liv har jeg holdt ved denne respekt for lov og orden. Orden er en perfekt realisering af civilisationen" (L. Guillet, REVUE DE METALLURGIE, Num\xc3\xa9ro Sp\xc3\xa9cial, janvier 1937)._NEWLINE_Som barn gik Le Chatelier p\xc3\xa5 Coll\xc3\xa9ge Rollin i Paris. I en alder af 19, efter kun et \xc3\xa5rs speciale p\xc3\xa5 ingeni\xc3\xb8ruddannelsen, fulgte han i sin fars fodspor og tilmeldte sig \xc3\x89cole polytechnique. I september 1870 blev Le Chatelier udn\xc3\xa6vnt til l\xc3\xb8jtnant af polutechnique. Henry Louis Le Chalier f\xc3\xa6rdiguddannet. Le Chatelier bestod med udm\xc3\xa6rkelse og startede p\xc3\xa5 \xc3\x89cole des mines in Paris 1871._NEWLINE_Han var gift med Geni\xc3\xa9vre Nicolas. Hun var en del af familiens vennekreds og s\xc3\xb8ster til en studieven. De fik 7 b\xc3\xb8rn; 4 piger og 3 drenge.'